2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 343 της 4/10 Μαΐου 1973 (ΦΕΚ Α΄ 101) Περί συστάσεως εν τη έδρα εκάστης Περιφερειακής Διοικήσεως Ανωτέρας Περιφερειακής Επιτροπής Λαϊκής Επιμορφώσεως (Α.Π.Ε.Λ.Ε.) και καθορισμού των αρμοδιοτήτων και λειτουργίας αυτής. Έχοντες υπ’ όψει: 1.Τας διατάξεις 1α)του άρθρ. 3 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως», 1β)των άρθρ. 16, 37 39 του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων» και του άρθρ. 2 του Ν.Δ. 1174/1972, 1γ)την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473/1972, τευχ. Β΄). 2.Την υπ’ αριθ. 1259/1972 γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ’ αριθ. 155/1973 γνωμοδότησιν του  Συμβουλίου  της  Επικρατείας,  προτάσει  των  Ημε(Αντί της σελ. 291) Σελ. 291(α) Τεύχος 489-Σελ. 125 Καταπολέμηση Αναλφαβητισμού-Λαϊκή Επιμόρφωση 32.Γ.κ.2 τέρων Υπουργών παρά τω Πρωθυπουργώ, Εσωτερικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-1.Η υπό του άρθρ. 2, κεφ. 1, Β, παρ. 2 του Β.Δ. 706/1970 (τόμ. 32 σελ. 44,65) προβλεπομένη, υπέρ των Υφυπουργών Προϊσταμένων των Περιφερειακών Διοικήσεων, αρμοδιότης απονομής ευαρεσκείας εις τας Νομαρχιακάς Επιτροπάς Λαϊκής Επιμορφώσεως και ηθικών αμοιβών εις τα φυσικά και νομικά πρόσωπα δια την πέραν των ορίων του Νομού εξαίρετον δράσιν των εις τον τομέα της επιμορφώσεως και καταπολεμήσεως του αναλφαβητισμού, ασκείται μετά σύμφωνον γνώμην της δια του παρόντος συνιστωμένης Ανωτέρας Περιφερειακής Επιτροπής Λαϊκής Επιμορφώσεως (Α.Π.Ε.Λ.Ε.). 2.Η Α.Π.Ε.Λ.Ε. συγκροτείται εν τη έδρα εκάστης Περιφερειακής Διοικήσεως δι’ αποφάσεως του Υφυπουργού Προϊσταμένου αυτής και περιλαμβάνει τα εξής μέλη: α)Τον Επόπτην της Εκπαιδεύσεως της έδρας και εν περιπτώσει πλειόνων τον αρχαιότερον τούτων, ως πρόεδρον. β)Τον εκπρόσωπον της Μητροπόλεως της έδρας της Περιφερειακής Διοικήσεως, οριζόμενον μετά του αναπληρωτού του υπό της οικείας Μητροπόλεως, προκειμένου δε δια τας Περιφερειακάς Διοικήσεις Αττικής και Νήσων και Κρήτης, υπό του Αρχιεπισκόπου Αθηνών και Κρήτης αντιστοίχως. γ)Ένα δημοτικόν σύμβουλον ή ανώτατον δημοτικόν υπάλληλον του Δήμου της έδρας της Περιφερειακής Διοικήσεως, οριζόμενον μετά του αναπληρωτού του υπό του Δημοτικού Συμβουλίου του εν λόγω Δήμου. δ)Τον Γενικόν Επιθεωρητήν Μέσης Εκπαιδεύσεως, αναπληρούμενον υπό του Αναπληρωτού Γενικού Επιθεωρητού. ε)Τον Γενικόν Επιθεωρητήν Δημοτικής Εκπαιδεύσεως, αναπληρούμενον υπό του Αναπληρωτού Γενικού Επιθεωρητού. ς)Τον Επιθεωρητήν Γεωργίας, αναπληρούμενον υπό του νομίμου αναπληρωτού του. ζ)Ένα εκπρόσωπον εκ των, εν τη έδρα της Περιφερειακής Διοικήσεως, κυριωτέρων πνευματικών οργανώσεων Ιδιωτικής Πρωτοβουλίας, οριζομένης ταύτης υπό του Προϊσταμένου της Περιφερειακής Διοικήσεως. Τον εκπρόσωπον μετά του αναπληρωτού του, ορίζει το Διοικητικόν Συμβούλιον της οργανώσεως. Γραμματεύς της Επιτροπής ορίζεται εις εκπαιδευτικός εκ των υπηρετούντων εις το Γραφείον του Επόπτου Εκπαιδεύσεως. Σελ. 292(α) Τεύχος 489-Σελ. 126 3.Εις περίπτωσιν απουσίας, κωλύματος ή ελλείψεως του Προέδρου, θέλει προεδρεύει της Επιτροπής ο αρχαιότερος των Γενικών Επιθεωρητών Εκπαιδεύσεως και τούτων απόντων, ο εκ των μελών δημοσίων υπαλλήλων ανώτερος κατά βαθμόν και εν περιπτώσει ομοιοβαθμίας ο αρχαιότερος αυτών. 4.Η συμμετοχή εις την Α.Π.Ε.Λ.Ε. είναι τιμητική. 5.Το αρχείον της Επιτροπής τηρείται παρά τω Επόπτη Εκπαιδεύσεως. 6.Η θητεία των εκ των μελών των Α.Π.Ε.Λ.Ε. εκπροσώπων της Μητροπόλεως, του Δήμου και των πνευματικών οργανώσεων ιδιωτικής πρωτοβουλίας ορίζεται τριετής, δυναμένη να ανανεωθή. 7.Η Επιτροπή συνεδριάζει νομίμως, εφ’ όσον τα παρόντα μέλη είναι πλείονα των απόντων, αποφασίζει δε κατά πλειοψηφίαν των παρόντων μελών, εν ισοψηφία επικρατούσης της ψήφου του Προέδρου. 8.Τα πρακτικά υπογράφονται υπό του Προέδρου, των μελών και του Γραμματέως κατά την αυτήν συνεδρίαν. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος. 32.Γ.κ.2 Καταπολέμηση Αναλφαβητισμού-Λαϊκή Επιμόρφωση 